Raġel ta’ 67 sena mill-Mellieħa jinsab fil-periklu tal-mewt wara li aktar kmieni dalgħodu ttajjar minn sieħbu fil-Mellieħa. L-aċċident seħħ għall-ħabta tad-9.30 a.m. fi Triq Gorg Borg Olivier, quddiem il-każin tal-Partit Laburista. Ir-raġel ittajjar minn vettura li kien qed isuq anzjan ieħor li nzerta mill-Mellieħa wkoll. Skont informazzjoni li kiseb minn fuq il-post tvm.com.mt is-sewwieq li huwa ħabib tal-vittma, għafas il-gass minflok il- break . Fi ftit ħin waslet ambulanza fuq il-post li ħadet lill-anzjan l-Isptar Mater Dei. Għal xi ħin it-triq ingħalqet għat-traffiku minħabba l-istħarriġ tal-Pulizija. Ritratti: Dorothy Falzon